Honorius, episcopus servus servorum Dei, dilectis filiis abbati et conventui Sancti Benedicti Floriacensis salutem et apostolicam benedictionem. Cum a nobis petitur quod justum est et honestum, tam vigor equitatis quam ordo exigit rationis, ut id per sollicitudinem officii nostri ad debitum perducatur effectum. Significastis siquidem nobis quod cum bone memorie Manasses, Aurelianensis episcopus, contra vos super quadam procuratione quam sibi exhiberi petebat, a vobis questionem movisset, tandem privilegiis et aliis rationibus vestris inspectis a mota super hoc destitit questione, prout in eisdem litteris plenius continetur. Quare petistis quod ab eodem episcopo super hoc factum est a Sede apostolica confirmari. Nos igitur, vestris precibus inclinati, quod per eundem episcopum rite ac provide actum est vosque juste ac pacifice obtinetis, vobis et per vos monasterio vestro authoritate apostolica confirmamus et presentis scripti patrocinio communimus. Ad majorem autem rei evidentiam, tenorem litterarum ipsarum presentibus duximus inserandum, qui est talis: Manasses, etc. (ut supra, p. 204). Nulli ergo, etc. Si quis autem, etc. Datum Laterani, tertio idus februarii, pontificatus nostri anno octavo.